REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj 118-2601/15

20. oktobar 2015. godine

B e o g r a d

PREDSEDNIKU NARODNE SKUPŠTINE

 Odbor za pravosuđe, državnu upravu i lokalnu samoupravu je, na 51. sednici održanoj 20. oktobra 2015. godine, razmotrio ostavku prof. dr Zorana Stojanovića na funkciju člana Visokog saveta sudstva (broj 118-2601/15, od 15. oktobra 2015. godine) i utvrdio Predlog odluke o prestanku funkcije člana Visokog saveta sudstva iz reda profesora pravnog fakultata.

 Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 168. stav 3. Poslovnika Narodne skupštine, na Trećoj sednici Drugog redovnog zasedanja Narodne skupštine Republike Srbije u 2015. godini, koja je u toku.

 Za predstavnika predlagača određen je Petar Petrović, predsednik Odbora.

 PREDSEDNIK

 Petar Petrović

P R E D L O G

 Na osnovu člana 39. stav 2. Zakona o Visokom savetu sudstva („Službeni glasnik RS“, br. 116/08, [101/10](http://we2.cekos.com/ce/faces/index.jsp%3F%26file%3Df78874%26action%3Dpropis%26path%3D07887401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i [88/11](http://we2.cekos.com/ce/faces/index.jsp%3F%26file%3Df84954%26action%3Dpropis%26path%3D08495401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_\_ sednici \_\_\_\_\_održanoj \_\_\_\_\_\_\_\_ 2015. godine, donela je

O D L U K U

o prestanku funkcije člana Visokog saveta sudstva iz reda profesora pravnog fakulteta

I

Prof. dr Zoranu Stojanoviću, članu Visokog saveta sudstva iz reda profesora pravnog fakulteta, prestaje funkcija dana 15. oktobra 2015. godine, podnošenjem ostavke.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

O b r a z l o ž e nj e

 Prof. dr Zoran Stojanović, član Visokog saveta sudstva iz reda profesora pravnog fakulteta, podneo je Narodnoj skupštini 15. oktobra 2015. godine ostavku na funkciju člana (primljena pod 03 broj 118-2601/15, od 15. oktobra 2015. godine godine).

 Članom 39. stav 2. Zakona o Visokom savetu sudstva utvrđeno je da članu Visokog saveta sudstva prestaje funkcija, pored ostalog, i podnošenjem ostavke.

 S obzirom na to da je zahtev prof. dr Zorana Stojanovića, člana Visokog saveta sudstva iz reda profesora pravnog fakulteta, primljen u Narodnoj skupštini 15. oktobra 2015. godine, predloženom odlukom se utvrđuje da je dan prestanka funkcije 15. oktobar 2015. godine.

 Odbor za pravosuđe, državnu upravu i lokalnu samoupravu predlaže da se ova odluka razmatra po hitnom postupku, u skladu sa članom 168. stav 3. Poslovnika Narodne skupštine. Ovo imajući u vidu da je potrebno što pre stvoriti uslove za pokretanje postupka predlaganja kandidata za izbor člana Visokog saveta sudstva iz reda profesora pravnog fakulteta, u skladu sa članom 40. stav 1. Zakona o Visokom savetu sudstva, kojim je predviđeno da je Visoki savet sudstva dužan dada u roku od 15 dana donese odluku o pokretanju postupka predlaganja kandidata za izbor novog člana Visokog saveta sudstva, ako izbornom članu prestane mandat pre isteka vremena na koji je izabran.